Előzetes hatásvizsgálat
a jogalkotásról szóló 2010. évi CXXX. törvény 17.§ (1) bekezdése alapján

Az önkormányzati rendelet-tervezet címe: 

Becsvölgye Községi Önkormányzat Képviselő-testületének …/2020. (X...) önkormányzati rendelete a szociális célú tüzelőanyag juttatás helyi szabályairól szóló 6/2016. (XI.24.) önkormányzati rendeletének módosításáról


A tervezett önkormányzati rendelet társadalmi, gazdasági hatása: 
A rendelettervezetnek a társadalmi hatása, hogy a jövedelmi határok megemelésével szélesebb kör nyújthatja be igényét a szociális célú tűzifa támogatásra, több lehet a támogatott család, valamint, hogy a kérelmek beadási határidejének az előbbre hozatalával a családok várhatóan előbb hozzájutnak a szociális célú tűzifa támogatáshoz.
A rendelettervezetnek gazdasági hatása nincs.

A tervezett önkormányzati rendelet költségvetési hatása:
A rendelettervezetnek költségvetési hatása nincs. 

A tervezett önkormányzati rendelet környezeti, egészségi következményei:
A rendelettervezetnek környezeti és egészségi következményei nincsenek.

A tervezett önkormányzati rendelet adminisztratív terheket befolyásoló hatása: 
A rendelet módosítása által, a jövedelmi határok megemelésével szélesebb kör nyújthatja be igényét a szociális célú tűzifa támogatásra, több kérelemre lehet számítani.

A tervezett önkormányzati rendelet egyéb hatása: 
A rendelettervezetnek egyéb hatása nincs.

Az önkormányzati rendelet megalkotásának szükségessége: 
A Képviselő-testület a szociális célú tüzelőanyag juttatás helyi szabályairól szóló 6/2016. (XI.24.) önkormányzati rendeletét Magyarország Alaptörvénye 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában, valamint a szociális igazgatásról és a szociális ellátásokról szóló 1993. évi III. törvény 1. § (2) bekezdésében, 2. §-ában, 10. § (1) bekezdésében, 26. §-ában, 32. § (3) bekezdésében meghatározott feladatkörében eljárva módosítja.
A jövedelmi határok megemelésével szélesebb kör nyújthatja be igényét a szociális célú tűzifa támogatásra, több lehet a támogatott család.

Az önkormányzati rendelet megalkotásának elmaradása esetén várható következmények: 
Amennyiben a jövedelmi határok nem kerülnek megemelésre, kevesebb lehet a támogatott család.

Az önkormányzati rendelet alkalmazásához szükséges feltételek:
· személyi, szervezeti, tárgyi, pénzügyi feltételek: a szükséges feltételek a rendelkezésre állnak az önkormányzat hivatalánál

Indokolás
a jogalkotásról szóló 2010. évi CXXX. törvény 18.§ (1) bekezdése alapján


Az önkormányzati rendelet-tervezet címe: 

Becsvölgye Községi Önkormányzat Képviselő-testületének …/2020. (X...) önkormányzati rendelete a szociális célú tüzelőanyag juttatás helyi szabályairól szóló 6/2016. (XI.24.) önkormányzati rendeletének módosításáról


Azoknak a társadalmi, gazdasági, szakmai okoknak és céloknak a bemutatása, amelyek a javasolt szabályozást szükségessé teszik:

A rendelettervezetnek a társadalmi hatása, hogy a jövedelmi határok megemelésével szélesebb kör nyújthatja be igényét a szociális célú tűzifa támogatásra, több lehet a támogatott család, valamint, hogy a kérelmek beadási határidejének az előbbre hozatalával a családok várhatóan előbb hozzájutnak a szociális célú tűzifa támogatáshoz.
A rendelettervezetnek gazdasági hatása nincs.
A rendelettervezetnek költségvetési hatása nincs. 
Az önkormányzat a 2020. évben a szociális célú tüzelőanyag vásárlásához kapcsolódóan pályázata alapján 1.333.500 Ft támogatással rendelkezik. Az önkormányzat költsége az 1.000 Ft/m3 + ÁFA önrész, és a szállítási költség. 
A Képviselő-testület a kérelmek beadási határidejét előbbre kívánja hozni, a szociális célú tűzifát előbb ki kívánja osztani a támogatásban részesülők részére.

Az önkormányzati rendelet, a jogi szabályozás várható hatásainak ismertetése:

Szélesebb kör nyújthatja be igényét a szociális célú tűzifa támogatásra, több lehet a támogatott család. A családok várhatóan előbb hozzájutnak a szociális célú tűzifa támogatáshoz.


A jogszabály előkészítőjének álláspontja az indokolás közzétételéről: 

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet 21. § (2) bekezdése alapján az önkormányzati rendelet tervezetéhez tartozó indokolást nem kell közzétenni, ha a jogszabály
a) jelentős társadalmi, gazdasági, költségvetési hatása, környezeti és egészségi következménye, adminisztratív terheket befolyásoló hatása nem kimutatható, illetve
b) technikai vagy végrehajtási jellegű.

A rendelettervezetnek a társadalmi hatása, valamint az adminisztratív terheket befolyásoló hatása a fentiekben részletezett, gazdasági, költségvetési hatása nincs, környezeti és egészségi következménye nincs, illetve a rendelettervezet nem technikai vagy végrehajtási jellegű, ezért a jogszabály előkészítőjének az álláspontja, hogy a rendelet tervezetéhez tartozó indokolást közzé kell tenni.



A jogalkotásról szóló 2010. évi CXXX. törvény 20.§-ában foglalt egyeztetési kötelezettség a rendelet tervezetével szemben nem áll fenn.
